Timlilit gar tutlayin tella-d si zik akk di tmura n umaḍal maca di lweqt-a tennerna nezzeh tewweḍ tekcem ula ɣer ttawilat n teywalt am tilibizyu rradyu ... , nger tamawt d akken di rradyu tuget n yineɣmasen i ixeddmen isallen s teqbaylit ssemrasen aṭas n wawalen ireṭṭalen ama si tutlayt n taɛrabt ama si tefransist, ɣef waya yewwi-d ad nefk kra n yisteqsiyen akken ad neɛreḍ ad d-nerr fell-asen deg tezrewt-nteɣ :  D acu-tt talɣa n wawalen ireṭṭalen yettuseqdacen deg yiɣmisen n rradyu? ḥerzen talɣa-nsen tanaṣlit neɣ yella-d fell-asen ulawi (amsislan, asnalɣan)?